**Avtale om opphør av arbeidsforhold**

[Arbeidstakers navn], f.nr.: [XXXXX XXXXX], (”Arbeidstaker”)

[Arbeidsgivers navn], org.nr.: [XXX XXX XXX] (”Arbeidsgiver”) er i dag blitt enige om de nedenfor nevnte forhold.

Arbeidsforholdet opphører ved utløpet av oppsigelsestiden den [dato]. (”Opphørstidspunktet”).

1. Arbeidstaker fratrer sin stilling fra og med den [dato]. (”Fratredelsestidspunktet”) og vil etter dette tidspunkt verken ha rett eller plikt til å arbeide hos arbeidsgiver. Etter Fratredelsestidspunktet står Arbeidstaker fritt til å ta annet arbeid uten fradrag i de utbetalinger som følger av denne avtale.
2. Lønn frem til og med Opphørstidspunktet utbetales på ordinær måte.

1. Arbeidstaker har ikke rett til opptjening av bonus etter Fratredelsestidspunktet.

1. I tillegg mottar Arbeidstaker en engangskompensasjon på i alt NOK [X],- den [måned og årstall], som er gjenstand for ordinært skattetrekk. Det opparbeides ikke feriepenger eller pensjonsrettigheter av engangskompensasjon.

eller

Dersom arbeidstaker ikke har inntekt fra arbeid/lønnsinntekt i perioden fra [dato] til [dato] vil Arbeidstaker etter fremlagt dokumentasjon får utbetalt månedlige vederlag som tilsvarer ordinær lønn. Dersom Arbeidstaker i samme periode har ny lønnsinntekt vil Arbeidsgiver kompensere for differansen mellom denne inntekten og den Arbeidstaker ville hatt i lønn per måned eller arbeidsdag. Eventuell utbetaling etter dette punkt vil ikke gi grunnlag for opparbeidelse av feriepenger.

1. Feriepenger opptjent i [fjorårets årstall] utbetales uten forskuddstrekk den [måned og årstall]. Feriepenger opptjent i [sett inn inneværende år] frem til Opphørstidspunktet utbetales den [måned og årstall] og er gjenstand for forskuddstrekk.
2. Arbeidstaker har ikke til gode feriefritid hos Arbeidsgiver ved Opphørstidspunktet.
3. Arbeidstaker trer ved Opphørstidspunktet ut av Arbeidsgivers forsikrings- og pensjonsordninger.
4. Arbeidstakers goder (for eksempel bilordning, mobil-, telefon-, internett- og/eller avisabonnement) opphører ved Fratredelsestidspunktet.

1. Arbeidstaker skal innen den [måned og årstall] tilbakelevere alle eiendeler tilhørende Arbeidsgiver som Arbeidstaker besitter eller på andre måter har kontroll over, som for eksempel dokumenter, nøkler, adgangskort, arbeidsklær, pc og firmabil.
2. Arbeidstaker skal innen den [måned og årstall] gjennomgå sin e-postkasse, sortere ut og lagre all virksomhetsrelatert e-post i Arbeidsgivers elektroniske arkiv.
3. Arbeidsgiver har rett til motregning av eventuelt tilgodehavende Arbeidsgiver måtte ha hos Arbeidstaker på Opphørstidspunktet, for eksempel reiseforskudd, lån eller forskudd på lønn i Arbeidsgivers ytelser nevnt i denne avtale. Arbeidstaker oversender reiseregninger og/eller andre krav til Arbeidsgiver så snart som mulig og i god tid før Opphørstidspunktet.
4. Arbeidsgiver utsteder attest i henhold til arbeidsmiljøloven § 15-15 senest ved Opphørstidspunktet.
5. Arbeidstaker er forpliktet til å bevare taushet overfor uvedkommende om forretnings-/driftshemmeligheter eller andre opplysninger av konfidensiell art om/fra Arbeidsgiver. Dette gjelder også for tilsvarende informasjon vedrørende andre selskap i det konsern Arbeidsgiver er en del av. Konfidensialitetsplikten gjelder også etter Opphørstidspunktet.
6. Denne avtalen er konfidensiell. Arbeidsgiver kan dog i nødvendig utstrekning gjøre avtalen kjent for nøkkelpersoner i Arbeidsgivers organisasjon. Videre kan partene gi opplysninger om innholdet i denne avtalen til offentlige myndigheter i lovpålagte tilfeller.
7. Partene utarbeider i fellesskap den informasjon som skal meddeles Arbeidsgivers ansatte og forbindelser i anledning Arbeidstakers fratreden hos Arbeidsgiver.
8. Avtalebrudd eller annet vesentlig mislighold er grunnlag for heving av avtalen slik at Arbeidsgiver ikke lenger vil være forpliktet til å utbetale ytelser etter avtalen.
9. Ved oppfyllelsen av denne avtalen er ethvert mellomværende mellom partene endelig opp- og avgjort. Dette innebærer blant annet at Arbeidstaker fraskriver seg retten til å fremme ytterligere krav mot Arbeidsgiver, herunder rett til å anlegge søksmål mot Arbeidsgiver etter de særlige prosessregler i arbeidsmiljøloven. Videre fraskriver Arbeidstaker seg fortrinnsrett til ny ansettelse hos Arbeidsgiver.

Denne avtale er utstedt i to eksemplarer, ett til hver av partene.

[Sted], [måned og år].

**For [arbeidsgivers navn]**

**\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Arbeidstaker [tittel]